|  |  |  |
| --- | --- | --- |
| **Elementi vrednovanja** | RAZINA USVOJENOSTI | OCJENA |
| **1. Slušanje s razumijevanjem** **2. Čitanje s razumijevanjem****3. Govorenje****4. Pisanje****5. Jezično posredovanje** | Nakon **slušanja (čitanja)** teksta učenik, uz **stalnu** pomoć, pokazuje razumijevanje nekih ključnih i specifičnih informacija. Razumijevanje slušnog (pisanog) teksta moguće je samo uz prilagodbu. Pokazuje razumijevanje pisanog teksta (u slušnom tekstu fraza i najčešće korištenih riječi) iz područja od neposrednog osobnog interesa.U **govorenju** je učeniku potrebna **stalna** pomoć i slušni model. Oslanja se isključivo na osnovni vokabular i jednostavne gramatičke strukture srednje razine složenosti i pri tome puno griješi, što **često** ometa razumijevanje poruke. Produkcija je moguća isključivo u poznatim komunikacijskim situacijama i u obliku jednostavnog neplaniranog razgovora. Učenik izriče svoje mišljenje, ideje i stavove, no ne daje primjere. Izgovor je oponašanje naglaska i/ili akcenta, ritma i intonacije.  U **pisanju** učenik zadatak izvršava **minimalno**, slijed misli je često otežan, potrebna mu je **stalna** pomoć. Koristi ograničen vokabular i neke primjerene gramatičke strukture s čestim pogreškama koje utječu na razumijevanje teksta. Uz stalnu pomoć i smjernice ispravlja svoj tekst.**Jezično posredovanje** - Učenik uz **stalnu** pomoć nastavnika prevodi pisani ili govoreni tekst na engleskom jeziku na hrvatski jezik uglavnom vodeći računa o kulturnim posebnostima jezika te ili uz stalnu pomoć nastavnika usmeno ili pismeno sažima jedan ili više tekstova proizvedenih na engleskom jeziku u jedan tekst na hrvatskom jeziku. | **dovoljan (2)** |
| **1. Slušanje s razumijevanjem** **2. Čitanje s razumijevanjem****3. Govorenje****4. Pisanje****5. Jezično posredovanje** | Nakon **slušanja (čitanja)** teksta učenik, uz **čestu** pomoć, pokazuje razumijevanje nekih ključnih i specifičnih informacija. Razumijevanje slušnog (pisanog) teksta moguće je uz manju prilagodbu. Pokazuje razumijevanje pisanog teksta (govornih kratkih i jednostavnih poruka) iz područja od neposrednog osobnog interesa.U **govorenju** je učeniku potrebna  **česta** pomoć i slušni model. Snalazi se samo u poznatim komunikacijskim situacijama i jednostavnom neplaniranom razgovoru. Učenik izriče svoje mišljenje, ideje i stavove, te pokušava dati primjere. Pokreće, održava i završava razgovor. Koristi skroman vokabular i gramatičke strukture srednje razine složenosti, a pogreške ponekad otežavaju razumijevanje poruke. Uz čestu pomoć koristi odgovarajući naglasak i/ili akcent, ritam i intonaciju. Ispravlja svoj govor uz pomoć i smjernice.U **pisanju** učenik zadatak izvršava **djelomično**, ideje su djelomično razrađene. Misli su općenito razumljive s ponekim odstupanjem od logičnog slijeda. Koristi jednostavan vokabular i neke gramatičke strukture srednje razine složenosti. Učestalost pogrešaka zahtijeva često ponovno čitanje na mjestima. Primjenjuje poneka pravopisna pravila. Uz čestu pomoć i smjernice ispravlja svoj tekst.**Jezično posredovanje** - Učenik uz **čestu** pomoć nastavnika prevodi pisani ili govoreni tekst na engleskom jeziku na hrvatski jezik uglavnom vodeći računa o kulturnim posebnostima jezika, ili uz čestu pomoć nastavnika usmeno ili pismeno sažima jedan ili više tekstova proizvedenih na engleskom jeziku u jedan tekst na hrvatskom jeziku.  | **dobar (3)** |
| **1. Slušanje s razumijevanjem** **2. Čitanje s razumijevanjem****3. Govorenje****4. Pisanje****5. Jezično posredovanje** | Nakon **slušanja (čitanja)** teksta učenik, uz **povremenu** pomoć, pokazuje razumijevanje većine ključnih i specifičnih informacija. Razumijevanje slušnog teksta moguće je uz minimalnu prilagodbu. Pokazuje razumijevanje složenijeg pisanog teksta (kratkog govora) o poznatim temama.U **govorenju** je učeniku potrebna **povremena** pomoć i to s naglaskom i/ili akcentom, ritmom i intonacijom. Prilagođava prozodiju različitim komunikacijskim situacijama te aktivno sudjeluje u jednostavnom neplaniranom i dužem planiranom razgovoru. Razgovor često pokreće, održava i završava te preuzima pravo na riječ. Koristi dobar raspon vokabulara i gramatičke strukture srednje razine složenosti uz povremene pogreške. Ispravlja svoj govor uz smjernice.U **pisanju** učenik zadatak izvršava u potpunosti, uz blago odstupanje. Tekst organizira u odlomke te razrađuje ideje. Misli su većinom poredane logičnim slijedom i lako razumljive. Gramatičke strukture srednje razine složenosti su uglavnom točne, kao i primjena pravopisnih pravila. Uz povremenu pomoć ispravlja svoj tekst.**Jezično posredovanje** - Učenik uz **povremenu** pomoć nastavnika prevodi pisani ili govoreni tekst na engleskom jeziku na hrvatski jezik vodeći računa o kulturnim posebnostima jezika te uz povremenu pomoć nastavnika usmeno ili pismeno sažima jedan ili više tekstova proizvedenih na engleskom jeziku u jedan tekst na hrvatskom jeziku. | **vrlo dobar (4)** |
| **1. Slušanje s razumijevanjem** **2. Čitanje s razumijevanjem****3. Govorenje****4. Pisanje****5. Jezično posredovanje** | Nakon **slušanja (čitanja)** teksta učenik **samostalno** pokazuje razumijevanje teksta i povezuje ključne i specifične informacije s primjerima iz teksta. Razumijevanje slušnog teksta moguće je uz minimalnu prilagodbu. Pokazuje razumijevanje složenog pisanog teksta (dužeg govora) o poznatim temama. U **govorenju** je učenik **samostalan** i kreativno prilagođava prozodiju različitim komunikacijskim situacijama, izražava vlastito mišljenje, ideje i stavove i potkrepljuje ih odgovarajućim dokazima i primjerima. Aktivno i samoinicijativno sudjeluje u jednostavnom neplaniranom i dužem planiranom razgovoru. Samostalno upotrebljava širok raspon vokabulara, točno koristi razne gramatičke strukture srednje razine složenosti. Samostalno ispravlja svoj govor.U **pisanju** učenik zadatak izvršava u potpunosti, samostalno i kreativno. Tekst jasno organizira u odlomke te precizno razrađuje ideje. Misli su poredane logičnim slijedom i lako razumljive. Točno i precizno primjenjuje pravopisna pravila, koristi širok raspon vokabulara primjeren sadržaju uz zanemarive pogreške. Točno koristi raznovrsne gramatičke strukture srednje razine složenosti. Samostalno ispravlja svoj tekst.**Jezično posredovanje** - Učenik **samostalno** prevodi pisani ili govoreni tekst na engleskom jeziku na hrvatski jezik vodeći računa o kulturnim posebnostima jezika, te samostalno usmeno ili pismeno sažima jedan ili više tekstova proizvedenih na engleskom jeziku u jedan tekst na hrvatskom jeziku. | **odličan (5)** |

Osim prijevoda i sažimanja element jezično posredovanje može se vrednovati kroz prezentacije s obzirom na komparativnu analizu kulturoloških posebitosti Hrvatske i zemalja engleskog govornog područja. Naglasak je na relevantnosti informacija, parafraziranju, koherenciji i koheziji u slučaju pisanog uratka te na analizi kulturoloških posebnosti.

Pisani ispiti boduju se prema sljedećoj ljestvici:

Dovoljan 50-65%

Dobar 66-80%

Vrlo dobar 81-90%

Odličan 91-100%

Napomena: u slučaju da je učenik zatečen u korištenju nedopuštenih sredstava u svrhu prepisivanja na ispitu ili plagiranja, ispit se oduzima i ocjenjuje negativnom ocjenom.

Melita Gabaldo, prof